laion/Wikipedia-Exotic huggingface dataset:
יחסי אוסטרליה–קנדה

יחסי אוסטרליה–קנדה מתייחסים ליחסים הבינלאומיים בין אוסטרליה לקנדה. אוסטרליה וקנדה מקיימים מערכת יחסים ארוכת שנים אשר טופחה על ידי ההיסטוריה והתרבות המשותפת של שתי המדינות, על ידי חברותם בקהילת חבר העמים וקשרים בין תושבי שתי המדינות. לשתי המדינות ראש מדינה משותף המלך צ'ארלס השלישי (באופן חוקי, המלך הוא ראש מדינת שתי המדינות, כמלך קנדה ומלך אוסטרליה). לניו זילנד וקנדה יש גם קשרי עסקים או סחר, והם חברות האומות המאוחדות וחבר העמים הבריטי ומקיימות הסכמים הדדיים. שתי המדינות פיתחו יחסים קרובים וידידותיים. הקשר הקדום ביותר בין שתי המדינות היה גירוש המורדים הקנדיים מההתקוממות בקנדה העילית והתחתית לאוסטרליה. המעורבים במרידות מקנדה עילית נשלחו לארץ ואן דימן (טסמניה המודרנית), ועילו המעורבים במרידות מקנדה תחתית נשלחו לסידני. ישנם שתי אנדרטאות בהובארט, עיר הבירה של טסמניה, המנציחים את נוכחותם של המורשעים הקנדיים בטסמניה. קשרי הסחר בין מדינות אלה הם בני יותר ממאה שנה, ויחסים דיפלומטיים רשמיים כוננו בין המדינות בשנת 1939. כוחות אוסטרליים וקנדיים נלחמו ביחד במהלך מלחמת העולם הראשונה, מלחמת העולם השנייה, מלחמת קוריאה ומלחמת המפרץ. בשנת 2001, אוסטרליה וקנדה השתתפו בפלישה לאפגניסטן בצד כוח הסיוע הביטחוני הבינלאומי. שתי המדינות הן בעלות ברית צבאיות קרובות והן משתפות פעולה גם במלחמה בטרור. בשנת 2010, אוסטרליה הייתה השוק ה-16 בגודלו של מוצרים קנדים, והשוק הקנדי דורג במקום ה-23 עבור היצוא האוסטרלי. בשנת 2013 הסתכם הסחר בין מדינות בכ-3.4 מיליארד דולר אמריקני (היצוא הקנדי לאוסטרליה הסתכם ב-1.7 מיליארד דולר, והיבוא מאוסטרליה לקנדה הסתכם בכ-1.8 מיליארד דולר). המחזור העיקרי נופל על ענף הכרייה, התחבורה והייעור, כמו גם על אספקת ציוד לייצור נפט וגז קנדיים. קנדה מחזיקה באוסטרליה נציבות עליונה בקנברה ו-2 קונסוליות בפרת' וסידני. מאידך אוסטרליה מחזיקה בקנדה נציבות עליונה באוטווה, ו-2 קונסוליות בטורונטו ובוונקובר. מדיה וקבצים בנושא יחסי אוסטרליה–קנדה בוויקישיתוף אתר על יחסי מדינות
יחסי דרום אפריקה – קנדה

יחסי דרום אפריקה–קנדה הם היחסים הבילטרליים בין קנדה ודרום אפריקה. שתי המדינות הן מושבות בריטיות לשעבר וחולקות תרבויות דומות מבחינת הספורט והשפה. שתי המדינות חברות בחבר העמים הבריטי. ההערכה היא כי החל משנת 2006 התגוררו בקנדה כ-38,310 דרום אפריקאים. היחסים של קנדה עם דרום אפריקה החלו בשנת 1899, אז קנדה שלחה יותר מ-7,000 חיילים לתמוך בבריטניה במלחמתה נגד טרנסוואל והמדינה החופשית. שתי המדינות שיתפו פעולה באופן הדוק בהפיכת האימפריה הבריטית לחבר העמים הבריטי, והחליפו נציבים עליונים בשנות ה-30 של המאה ה-20, ושגרירים לאחר עזיבת דרום אפריקה את חבר העמים בשנת 1961. קנדה עודדה באופן פעיל את סיום האפרטהייד בדרום אפריקה, והמדינות ניהלו יחסים נורמליים מאז. חוקת דרום אפריקה נוצרה, בחלקה, בהשראת חוקת קנדה, ובמיוחד בהשראת כתב הזכויות והחירויות הקנדי. נשיא דרום אפריקה, נלסון מנדלה, ערך ביקור ממלכתי בקנדה בספטמבר 1998 ונשא דברים באנדרטת זכויות האדם (אנ') באוטווה. מנדלה הפך לאזרח כבוד קנדי בביקורו השני בקנדה. ביקורו של הנשיא תאבו מבקי בנובמבר 2003 הסתיים בחתימת הצהרת הכוונה המשותפת לחיזוק היחסים בין המדינות. קנדה סייעה לדרום אפריקה בתחומי ההתפתחות (למעלה מ-200 מיליון דולר קנדי) ולמאבק באיידס בדרום אפריקה ולחיזוק השירותים הניתנים על ידי ממשלת דרום אפריקה. התייעצויות דו צדדיות בין המדינות מתקיימות מדי שנה בדרך כלל ומתמקדות בסוגיות הנוגעות למדיניות חוץ, סחר, ביטחון ופיתוח כלכלי. החל משנת 2014/15 הסיוע של ממשלת קנדה לדרום אפריקה מתמקד בארבע סוגיות: אספקת שירות משופרת תוך התמקדות בעניים בניית יכולות מוסדית של ממשלת דרום אפריקה וארגונים חברתיים אזרחיים שפר את ניהול משאבי הטבע לקדם רמה גבוהה של מיומנויות, אתיקה ויושרה בממשל בשנת 2014 היצוא של דרום אפריקה לקנדה הסתכם ב-1,104,140,558 דולר, ואילו היצוא הקנדי לדרום אפריקה הסתכם ב-439,256,338 דולר, והביא לעודף סחר לטובת דרום אפריקה של 664,884,220 דולר. המסחר בין שתי המדינות הסתכם בשנת 2017 ב-1.27 מיליארד דולר. שתי המדינות חברות בקבוצת קיירנס (אנ') של מדינות מייצאות חקלאיות. דרום אפריקה היא נקודת גישה מרכזית עבור קנדה לגישה לשוק האפריקאי. קנדה היא משקיעה חשובה בכלכלה של דרום אפריקה, כאשר חברות קנדיות משקיעות במגוון תעשיות דרום אפריקאיות, כולל תחבורה, עיבוד מזון, אירוח, טכנולוגיות מידע ותקשורת, ומגזרי מכשור שהמוקד הגדול ביותר בהשקעה קנדה הוא במינרלים ומגזר הכרייה. מדיה וקבצים בנושא יחסי דרום אפריקה – קנדה בוויקישיתוף "How many South Africans have left the country?". Politics Web. 14 באוגוסט 2012. נבדק ב-28 באוגוסט 2015. {{cite web}}: (עזרה) [1] (אורכב 15.03.2011 בארכיון Wayback Machine) Clarke, Anneke. "FOREIGN RELATIONS SPOTLIGHT Canada". The Diplomatic Society. נבדק ב-28 באוגוסט 2015. {{cite web}}: (עזרה)
יחסי ארצות הברית – סודאן

יחסי ארצות הברית – סודאן הם יחסי החוץ בין ארצות הברית לסודאן. ארצות הברית כוננה יחסים דיפלומטיים עם סודאן בשנת 1956, לאחר קבלת העצמאות מהשליטה המשותפת של מצרים ובריטניה. בשנת 1967 ניתקה סודאן את היחסים הדיפלומטיים עם ארצות הברית, לאחר פרוץ מלחמת ששת הימים. היחסים חודשו בשנת 1972. בשנות ה-90, קשרי המשטר האסלאמיסטי של סודאן עם ארגוני טרור בינלאומיים הובילו את ממשלת ארצות הברית בשנת 1993, להגדיר את סודאן כמדינה תומכת טרור. בשנת 1996 נסגרה שגרירות ארצות הברית בסודאן. לאחר הפיגועים בארצות הברית ב-11 בספטמבר 2001, החלה סודאן לספק שיתוף פעולה קונקרטי במאבק בטרור הבינלאומי. בשנת 2002 חידשה שגרירות ארצות הברית את הפעילות בסודאן. ארצות הברית מילאה תפקיד מפתח בחתימת הסכם שלום מקיף בין סודאן לדרום סודאן בשנת 2005, אשר היווה את הבסיס למשאל עם על עצמאות בשנת 2011 ולפרישתה לאחר מכן. מחלוקות שונות בין סודאן לדרום סודאן נותרו בלתי פתורות לאחר ההפרדה, כולל שליטה במשאבי הנפט ומעמדו של אזור אביי. למרות ההבדלים בדעות הפוליטיות, ארצות הברית הייתה ספקית הסיוע ההומניטארי הגדולה ביותר של סודאן במהלך 25 השנים האחרונות. לאחר הדחתו של הרודן האסלאמיסטי עומר אל-בשיר ועלייתו לשלטון של עבד אל-פתאח אל-בורהאן, החלה התקרבות סודאנית לארצות הברית, שהשפיעה לטובה גם על יחסי ישראל–סודאן. ב-31 במרץ 2021 הודיע מזכיר המדינה האמריקני אנתוני בלינקן כי ממשלת סודאן העבירה לארצות הברית כספי פיצויים בשווי של 335 מיליון דולר. בשנת 1997 הטילה ארצות הברית סנקציות כלכליות מקיפות על סודאן בשל תמיכתה בטרור בינלאומי ובמאמצים מתמשכים לערער יציבות בממשלות שכנות, כמו גם בשכיחותן של הפרות זכויות אדם. בשנת 2007, ארצות הברית הציגה סנקציות כלכליות חדשות נגד סודאן בתגובה לרצח העם בדארפור. הסנקציות חלות על נכסי פקידים סודנים המעורבים באלימות בדארפור, כמו גם על חברות שבבעלות או בשליטת ממשלת סודאן. ארצות הברית מחזיקה בסודאן שגרירות בח'רטום בלבד, ואילו סודאן מחזיקה בארצות הברית שגרירות בוושינגטון די סי בלבד. מדיה וקבצים בנושא יחסי ארצות הברית – סודאן בוויקישיתוף אוריאל בארי, לאחר ההכרה בישראל: סודן העבירה כספי פיצוי לארה"ב, באתר סרוגים, ‏31 במרץ 2021 אתר על יחסי מדינות
יחסי ארצות הברית – מלאווי

יחסי ארצות הברית–מלאווי הם יחסי החוץ בין ארצות הברית למלאווי. בשנת 1964 כוננה ארצות הברית יחסים דיפלומטיים עם מלאווי, לאחר שקיבלה עצמאות מבריטניה. בשנים 1966 עד 1994, מלאווי הייתה מדינה של מפלגה אחת, לאחר המעבר לדמוקרטיה רב מפלגתית, היחסים הדו-צדדיים בין המדינות התחזקו. וושינגטון החלה לסייע למלאווי בפיתוח מערכת בריאות, חינוך, חקלאות, אנרגיה וסביבה. השקפת עולמם של שתי המדינות על הצורך ביציבות כלכלית ופוליטית באפריקה הדרומית חופפת בדרך כלל. מלאווי תומכת בפתרון הבעיות באזור באמצעות משא ומתן, ופועלת להשגת יעדים אלה בפורומים אזוריים ובינלאומיים שונים. ארצות הברית ומלאווי מקיימות יחסי הגנה הדוקים. עם התמיכה של ארצות הברית, מלאווי שלחה 9 גדודים להשתתף בפעולות של האו"ם למבצעי שמירת השלום בחוף השנהב והרפובליקה הדמוקרטית של קונגו. בשנת 2017 אירחו ארצות הברית ומלאווי את פסגת הכוחות היבשתיים האפריקאים השנתית. למלאווי פטורים מהסחר עם ארצות הברית מכוח חוק הצמיחה וההזדמנות האפריקנית. בשנת 2016, היקף היצוא האמריקני למלאווי הסתכם ב-201 מיליון דולר, וכלל אספקת מוצרים פרמצבטיים, אלקטרוניקה, וסיוע הומניטרי, כולל מוצרים חקלאיים. בשנת 2016 הסתכם היבוא האמריקני ממלאווי ב-75 מיליון דולר, כולל טבק, תה, סוכר, אגוזי מקדמיה, קפה ובגדים. ארצות הברית מחזיקה במלאווי שגרירות בלילונגווה בלבד, ואילו מלאווי מחזיקה בארצות הברית שגרירות בוושינגטון די סי בלבד. מדיה וקבצים בנושא יחסי ארצות הברית – מלאווי בוויקישיתוף אתר על יחסי מדינות
על-תחמוצת

על־תחמוצת או פרוקסיד, היא תרכובת במבנה R−O−O−R. קבוצת ה־ O-O שבעל־תחמוצת קרויה הקבוצה העל־חמצנית (הקבוצה הפראוקסית). בניגוד ליוני החמצן, שהם בעלי מטען 2-, לאטומי חמצן בפראוקסיד יש מספר חמצון של -1. העל־תחמוצת המוכרת ביותר היא המימן העל־חמצני (H2O2), המכונה לעיתים גם הוא בקיצור "פרוקסיד". מלבד המימן העל־חמצני, יש כמה קבוצות עיקריות של על־תחמוצת: חומצה על־חמצנית (אנ') מתכות על־חמצניות (אנ') על־תחמוצות אורגניות (אנ') על־תחמוצות הקבוצה הראשית (Main group peroxides) (אנ') מדיה וקבצים בנושא על-תחמוצת בוויקישיתוף פרואכסידים, דף שער בספרייה הלאומית International Union of Pure and Applied Chemistry. "peroxides". Compendium of Chemical Terminology Internet edition. חימצון חיזור: דרגות חימצון וזיהוי תגובת חימצון חיזור, באתר כימיה ברשת ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
הוצ'קיס גרגואר

הוצ'קיס גרגואר (בצרפתית: Hotchkiss Grégoire) היא מכונית סלון מתוצרת יצרנית הרכב הצרפתית Hotchkiss (אנ') חברת בת של Hotchkiss et Cie (אנ') אשר יוצרה בין השנים 1950–1954 בצרפת. אב טיפוס מדגם "הוצ'קיס גרגואר" שהיה קרוי "R" הוצג לראשונה בתערוכת המכוניות של פריז (אנ') באוקטובר 1947. אב הטיפוס פותח על ידי המהנדס "Jean-Albert Grégoire" (אנ'). יוצרו 247 יחידות. 4 דלתות - סדאן. נוסעים: 5. מנוע קדמי - אורכי. סוג הנעה: הנעה קדמית. מתלים: 4 גלגלים עצמאיים, 4 קפיצי סליל (קפיץ עלים). בלמים: 4 בלמי תוף, בקרה הידראולית. תאוצה בין 0–100 קמ"ש היא 19.4 שניות (דגם "Hotchkiss-Gregoire Gran Sport", דגם "Hotchkiss-Gregoire Gran Luxe") תאוצה בין 0–100 קמ"ש היא 21.9 שניות (דגם "Hotchkiss-Gregoire Berline"). "Hotchkiss-Gregoire Berline". "Hotchkiss-Gregoire Gran Luxe". "Hotchkiss-Gregoire Gran Sport". "הוצ'קיס גרגואר", שנת 1950 "הוצ'קיס גרגואר" "הוצ'קיס גרגואר", שנת 1952 "הוצ'קיס גרגואר", שנת 1951 "הוצ'קיס גרגואר", שנת 1951 "הוצ'קיס גרגואר", שנת 1953 "הוצ'קיס גרגואר", שנת 1953 - מבט ללוח מחוונים "הוצ'קיס גרגואר", שנת 1951 - מבט לתא הנהג וללוח מחוונים "הוצ'קיס גרגואר", שנת 1953 - מבט למנוע לוגו היצרן הוצ'קיס ארטואה הוצ'קיס אנז'ו הוצ'קיס M201 מדיה וקבצים בנושא הוצ'קיס גרגואר בוויקישיתוף Automobilia". Toutes les voitures françaises 1953 (salon Paris oct 1952). Paris: Histoire & collections. Nr. 14: Page 38. 2000. HOTCHKISS, l'âge classique" éditions ETAI, 1998 / ISBN 9782726882146 "הוצ'קיס גרגואר" - קטלוג automobile-catalog.com/timeline-hotchkiss-gregoire "הוצ'קיס גרגואר" - תמונות conceptcarz.com/z21740/hotchkiss-gregoire "הוצ'קיס גרגואר" lanemotormuseum.org/collection/cars/item/hotchkiss-gregoire-1951
יחסי ארצות הברית – סומליה

יחסי ארצות הברית–סומליה הם יחסי החוץ בין ארצות הברית לסומליה. ממשלת סומליה בחרה בדרך הסוציאליסטית, ולכן נתמכה על ידי ברית המועצות. בשנת 1977 פרצה מלחמת אוגדן בין סומליה לאתיופיה, שנהנתה גם היא מתמיכת ברית המועצות, וברית המועצות החליטה להמר על אתיופיה הקומוניסטית שנראתה אמינה יותר, ובעקבות כך היא תמכה באויבי סומליה במלחמה זו. דבר זה הוביל לכך שארצות הברית החלה לתמוך בסומליה, שהייתה לה עמדה אסטרטגית מועילה, בסכסוך זה. התמיכה הצבאית והטכנולוגית החלופית של ברית המועצות וארצות הברית אפשרה לסומליה להקים את הצבא הגדול והחזק ביותר ביבשת אפריקה. עם זאת, כבר בשנת 1978, סומליה ספגה תבוסה קשה במלחמה, שסימנה את תחילתו של משבר ממושך שהפך למלחמת אזרחים ארוכה בראשית שנות ה-90 של המאה ה-20 שהובילה להתפוררותה של המדינה בפועל. לאחר נפילת ממשלת באר ופרוץ מלחמת האזרחים בסומליה, שגרירות ארצות הברית במוגדישו נסגרה, אף כי ממשלת ארצות הברית מעולם לא ניתקה רשמית את היחסים הדיפלומטיים עם סומליה. קרב מוגדישו שהתרחש ב-3–4 באוקטובר 1993, כחלק ממבצע שמירת השלום של האו"ם בסומליה, במהלכו ספגו הכוחות המיוחדים האמריקניים אבדות גבוהות באופן בלתי סביר, השפיע על החלטת הנהגת ארצות הברית להסיג את הכוחות האמריקנים מסומליה. ארצות הברית תמכה בממשלת המעבר הפדרלית בחסות האו"ם בסומליה, שהוקמה בשנת 2004. מאז 2011 קיימה ארצות הברית מערכות יחסים עם הרשויות הסומליות באמצעות משלחת דיפלומטית שאינה תושבת בניירובי. ארצות הברית נותרה אחת מספקיות הנשק העיקריות של הצבא הלאומי הסומלי (SNA). ביוני 2009, ה-SNA שנבנה מחדש קיבל 40 טונות נשק ותחמושת מממשלת ארצות הברית כסיוע במאבק נגד המורדים האסלאמיים בדרום סומליה. הממשל האמריקני התחייב לספק יותר ציוד צבאי ומשאבים חומריים שיסייעו לרשויות הסומליות לחזק את הביטחון הכללי במדינה. בעניין זה, ממשלת ארצות הברית פרסמה מסר ברכה לנשיא הנבחר של סומליה והבטיחה להמשיך ולתמוך בהנהגת המדינה. הממשלה הפדרלית הסומלית הוקמה ב-20 באוגוסט 2012, עם תום מנדט הביניים של ממשלת המעבר הפדרלית, והיא השלטון המרכזי הקבוע הראשון במדינה מאז פרוץ מלחמת האזרחים. בספטמבר 2012 הצליח הצבא הסומלי בעזרת כוחות האיחוד האפריקאי לכבוש מהאסלאמיסטים את כל היישובים הגדולים במדינה, כולל הבירה מוגדישו. ב-10 בספטמבר בחר הפרלמנט הפדרלי החדש של סומליה את חסן שייח' מחמוד לנשיא המדינה. ב-17 בינואר 2013 הודיעה מזכירת המדינה האמריקנית הילרי קלינטון, לאחר פגישה עם חסן שייח' מחמוד, על הכרה רשמית של ארצות הברית בממשלת סומליה. ארצות הברית מחזיקה בסומליה שגרירות במוגדישו. סומליה מחזיקה בארצות הברית שגרירות בוושינגטון די סי. מדיה וקבצים בנושא יחסי ארצות הברית – סומליה בוויקישיתוף לראשונה מאז 1991: ארצות הברית הכירה בממשלת סומליה, באתר ynet, 18 בינואר 2013 אתר על יחסי מדינות
פונטוליס

פונטוליס (שם מדעי: Pontolis) הוא סוג נכחד של יונק ימי אשר השתייך למשפחת הניבתניים. סוג נכחד זה היה גדול בהרבה מהניבתן המודרני, והוא חי במהלך המיוקן והפליוקן שלפני 11.6–5.3 מיליון שנה לחופה המערבי של אמריקה הצפונית במימי האוקיינוס השקט. הסוג הוגדר ב-1905 בידי פרדריך ויליאם טרו (אנ') והוא כלל מין יחיד - Pontolis magnus. הפונטוליס התגלה בחפירות בקליפורניה ובאורגון סמוך לחופים, שם הוא חי בקבוצות גדולות. הממצאים כללו שרידי לסתות ושיניים רחבות, מהם נראה שהוא היה גדול בהרבה מהניבתן המודרני והגיע לאורך 3.5 מטר ולמשקל 1,000 עד 4,000 קילוגרם בממוצע, דומה בגודלו לפיל ים, כך שהוא נחשב לגדול הניבתנים מעולם. הוא היה בנוי לאורח חיים אמפיבי עם סנפירים קצרים, גולגולת חזקה באורך 60 סנטימטרים, לסתות דומות ללסתות של כלבי ים עם חיך עמוק יחסית והוא היה בעל ניבים רחבים, אך שונים מחטי הניבתן ולא בלטו החוצה מפיו. הוא ניזון במימי האוקיינוס השקט מרכיכות ימיות ומדגים שהוא תפס. ייתכן שהוא אף הרג חיות גדולות יותר באמצעות שיניו הרחבות. הוא עצמו היה כמעט שלא היה מאוים על ידי טורפים למעט המגלודון הענק. מדיה וקבצים בנושא פונטוליס בוויקישיתוף פונטוליס, באתר GBIF (באנגלית)
האקה

האם התכוונתם ל... האקה (ריקוד) – ריקוד מסורתי של המאורים, התושבים הילידים של ניו זילנד (Haka). האקה (שפה) – ניב סיני האקה (קבוצה אתנית) – קבוצה אתנית בסין האקה (כדורגל) – קבוצת כדורגל בליגה הפינית
יהדות קונסטנצה

בקונסטנצה, עיר הנמל הראשית של רומניה על חוף הים השחור, ישבו יהודים עוד במאה השנייה או השלישית לספירה, כשהעיר עדיין נשאה את השם הרומי "טומיס". ההיסטוריון היהודי קארול בלום, שניהל את המוזאון של קונסטנצה, גילה בו שלוש מצבות של יהודים מהמאה השלישית לספירה. בימי הביניים הגיעו לקונסטנצה יהודים יחד עם בני גנואה, שיזמו יישובים על חוף הים. הקהילה האשכנזית של קונסטנצה קיימת משנת 1828, כשהגיעו לקונסטנצה סוחרים יהודים יחד עם הצבא הרוסי והתיישבו בעיר. בהמשך, כשהגיעו לקונסטנצה יהודים מהאימפריה העות'מאנית נוסדה גם הקהילה הספרדית. בעיר יש בית קברות יהודי משנת 1854. בשנת 1899 היו בעיר כאלף יהודים שהיוו 6,5% מאוכלוסיית העיר. במקום היו שני בתי ספר יהודיים, אחד אשכנזי ואחד ספרדי. בשנת 1930 היו במקום כאלפים יהודים והקהילה שימשה כמרכז גם עבור אלפים יהודים נוספים שחיו בחבל דוברוג'ה. ביום 13 בדצמבר 1940 הלגיונרים המקומיים התקיפו את הקהילה היהודית במטרה לשדוד את רכושה במסגרת הרומניזציה. הלגיונרים נכנסו לחנויות היהודיות באקדחים שלופים ואילצו את בעליהן לחתום על מסמכי מכירה באפס מחיר של רכושם. המעשים התרחשו בעת שבמקום שהה סגן ראש ממשלת רומניה, הוריה סימה. תלונה ישירה, שהוגשה לידי הוריה סימה, כעבור יומיים, על ידי פדרציית הקהילות היהודיות של רומניה, מתנה את המתקפה והשיבה את רכושם של חלק מהיהודים, אלה שלא הספיקו לחתום על מסמכי ה"מכירה". ביוני 1941 רוכזו מרבית יהודי המקום במחנה צבאי ומשם נשלחו לעבודות כפייה. קונסטנצה נשארה הנמל היחיד שדרכו יכלו יהודי אירופה לברוח מהשואה. אלפי יהודים יצאו דרך קונסטנצה, בעיצומה של מלחמת העולם השנייה, לא רק יהודים רומנים, גם פליטים יהודים מיהדות פולין, יהדות הונגריה ויתר המדינות בהן נרדפו באירופה. שתי אוניות מעפילים, סטרומה ומפקורה, טבעו או הוטבעו בים השחור. בחודש מאי 1946 יצאה מנמל קונסטנצה ספינת המעפילים "מקס נורדאו", שנשאה יותר מ-1,600 פליטי שואה, בדרכה לארץ ישראל, אולם בשל מדיניות ממשלת רומניה, הייתה זו ספינת המעפילים האחרונה שיצאה מנמלי המדינה. בשנת 1956 חיו בעיר כ-600 יהודים, אך כיום נותרו בעיר עשרות בודדות של יהודים, רובם בגילאי ה-70+. בשנים האחרונות הצטרפו לקהילה היהודית המקומית סטודנטים ישראלים אשר לומדים רפואה כללית ורפואת שיניים באוניברסיטת "אובידיוס". THE ARCHITECTURALHERITAGEOF THEJEWS IN CONSTANŢA (באנגלית) ISTORII APROAPE UITATE (ep.1) (ברומנית) ISTORII APROAPE UITATE (ep.2) (ברומנית) Steaua lui David va lumina din nou în templul israelit. Istoria celor două sinagogi ale Constanţei (ברומנית) פנקס הקהילות רומניה, כרך א', עמוד 232, הוצאת יד ושם, ירושלים תש"ל
חפסה בנת עומר

חפסה בנת עומר (בערבית: حفصة بنت عمر; 605 – 665) הייתה אחת מנשותיו של מוחמד, נביא האסלאם. חפסה הייתה בתו של עומר בן אל-ח'טאב וזיינב בנת מט'עון. היה נישאה לח'ניס בן חד'יפה, אך התאלמנה באוגוסט של שנת 624. ברגע שהסתיימה תקופת ההמתנה לאחר התאלמנותה, ניסה עומר לשדך בינה לבין אבו בכר, ולאחר מכן בינה לבין עות'מאן, אך שניהם סרבו. כשעומר הלך אל מוחמד לדבר איתו על הנושא, מוחמד ענה: "אללה יחתן את עות'מאן לטובה מבתך, ויחתן את בתך לטוב מעות'מאן". מוחמד נישא לחפסה בחודש שעבאן. חפסה נפטרה בשנה ה-45 לאחר ההג'רה, באוקטובר או נובמבר בשנת 665. אף על פי שהסברה הרווחת היא שהיא נפטרה בשנת 665, ישנה דעת מיעוט שהיא נפטרה ארבע שנים קודם לכן, בשנת 661. מדיה וקבצים בנושא חפסה בנת עומר בוויקישיתוף Revolvy LLC, "Hafsa bint Umar" on Revolvy.com, www.revolvy.com (באנגלית)(הקישור אינו פעיל) PeoplePill, Hafsa bint Umar: Wife of muhammad (0602-0661) - Biography, Life, Family, Career, Facts, Information, peoplepill.com (באנגלית) Hafsa bint Umar ibn al-Khattab, Islam Wiki (באנגלית) Hafsa bint Umar, alchetron.com
אלודסמוס

אלודסמוס (שם מדעי: Allodesmus) הוא סוג נכחד של טורף ימי גדול מהמשפחה הקדומה דסמנטופוקיים. הוא חי במשך המיוקן לחופיה המערביים של אמריקה הצפונית באזור קליפורניה, ושל יפן, ושחה במי האוקיינוס השקט. בצורתו דמה לכלב ים מודרני, אך היה בעל אוזניים חיצוניות בדומה לאריות ים. עם זאת, היה האלודסמוס בעל סנפירי גפיים אחוריים שטוחים שלא עזרו לו לנוע על הקרקע, כך שהוא התאים בעיקר לחיים בים. האלודסמוס היה טורף ימי בגודל של כלב ים נמרי באורך של 2.5 מטר ומשקל של 360 קילוגרם בממוצע. הוא היה בעל דו-צורתיות זוויגית, כשהזכרים היו גדולים בהרבה מהנקבות, אולי כדי להילחם בעוצמה ביריבים על ההרמון והטריטוריה שלהם בדומה לפילי ים מודרניים. האלודסמוס היה בעל לסתות חזקות ושיניים שנועדו לקריעת בשר בעזרת ניביו. הדבר מצביע על תזונה שהתבססה גם על בשר ולא רק על דגים ורכיכות, אם כי ייתכן שנועדו גם למלחמה ביריבים. האלודסמוס נחשב לטורף-על סביב חופי קליפורניה ויפן של המיוקן. סוג זה הוגדר ב-1922 ונכללים בו שבעה מינים. המינים Allodesmus sinanoensis ו-Allodesmus packardi שויכו במקור לסוגים Megagomphos ו-Brachyallodesmus, אך הועברו ב-2018 על סמך מחקרים מולקולריים. הסוג Atopotarus הופרד מסוג זה בשל מבנה הלסתות והשיניים השונה שלו. מדיה וקבצים בנושא אלודסמוס בוויקישיתוף אלודסמוס, באתר האנציקלופדיה של החיים (באנגלית) אלודסמוס, באתר GBIF (באנגלית)
הר קוק

הר קוק (באנגלית: Mount Cook; במאורית: Aoraki, אַאוֹרָקִי) הוא ההר הגבוה ביותר בניו זילנד, והוא נישא לגובה של 3,724 מטר ברכס האלפים הדרומיים של ניו זילנד. ארגון אונסק"ו הכריז בשנת 1990 על הפארק הלאומי אאורקי/הר קוק, שההר ניצב בתחומו, כעל אתר מורשת עולמית. ההר נקרא לכבודו של ג'יימס קוק, מגלה ארצות אנגלי אשר חקר את האיים של ניו זילנד ב-1770. השם אאורקי מקורו בשפה המאורית ופירושו "מחורר עננים". מדיה וקבצים בנושא הר קוק בוויקישיתוף הר קוק, באתר אנציקלופדיה בריטניקה (באנגלית) ערך זה הוא קצרמר בנושא הרים ובנושא גאוגרפיה של ניו זילנד. אתם מוזמנים לתרום לוויקיפדיה ולהרחיב אותו.
סטפניה ליבראקאקיס

סטפניה ליבראקאקיס (ביוונית: Στεφανία Λυμπερακάκη; נולדה ב-17 בדצמבר 2002) היא זמרת, שחקנית ויוטיוברית יוונית-הולנדית. ליבראקאקיס נולדה ב-17 בדצמבר 2002 באוטרכט שבהולנד. ב-2013, ליבראקאקיס התמודדה בעונה השלישית של The Voice Kids (אנ') ההולנדי. היא הצטרפה לקבוצה של מרקו בוראסטו (אנ'), אך הודחה בשלב הדו-קרב. לאחר מכן, הצטרפה למקהלת הילדים Kinderen voor Kinderen (אנ'), ועזבה אותה לאחר שנתיים. ליבראקאקיס ייצגה את הולנד באירוויזיון הילדים 2016, כחלק מלהקת הבנות "Kisses" עם השיר Kisses and Dancin'. להקת הבנות סיימה במקום ה-8 עם 174 נקודות. ב-2018–2020, ליבראקאקיס שיחקה בתוכנית הטלוויזיה המוקומנטרית "Brugklas" (אנ') בתפקיד פינה. ב-2020, ליבראקאקיס נבחרה לייצג את יוון באירוויזיון 2020 עם השיר "Superg!rl".‏ לאחר שאירוויזיון 2020 התבטל ליבראקאקיס נבחרה בשנית לייצג את יוון באירוויזיון 2021. ב-3 ביולי 2020 הוציאה את השיר "Friday". ב-7 בינואר 2021, נחשף כי ליבראקאקיס תבצע את השיר "Last Dance" באירוויזיון 2021. ב-20 במאי 2021, סטפניה ביצעה את השיר בחצי הגמר השני של התחרות, והגיעה למקום השישי עם 184 נקודות. ב-22 במאי, בגמר התחרות, הגיעה סטפניה למקום העשירי עם 170 נקודות. מדיה וקבצים בנושא סטפניה ליבראקאקיס בוויקישיתוף אתר האינטרנט הרשמי של סטפניה ליבראקאקיס (באנגלית) סטפניה ליבראקאקיס, ברשת החברתית פייסבוק סטפניה ליבראקאקיס, ברשת החברתית אינסטגרם סטפניה ליבראקאקיס, ברשת החברתית טיקטוק סטפניה ליבראקאקיס, סרטונים בערוץ היוטיוב סטפניה ליבראקאקיס, במסד הנתונים הקולנועיים IMDb (באנגלית) סטפניה ליבראקאקיס, באתר אפל מיוזיק (באנגלית) סטפניה ליבראקאקיס, באתר ספוטיפיי סטפניה ליבראקאקיס, באתר Last.fm (באנגלית) סטפניה ליבראקאקיס, באתר AllMusic (באנגלית) סטפניה ליבראקאקיס, באתר MusicBrainz (באנגלית) סטפניה ליבראקאקיס, באתר דיזר סטפניה ליבראקאקיס, באתר Discogs (באנגלית) סטפניה ליבראקאקיס, באתר Genius "Stefania". EGO Company (בהולנדית). אורכב מ-המקור ב-2019-12-27. נבדק ב-18 בינואר 2020. {{cite web}}: (עזרה) "Stefania to sing 'SUPERG!RL' for Greece at Eurovision 2020". Eurovision.tv. 3 בפברואר 2020. ארכיון מ-2020-02-03. נבדק ב-3 בפברואר 2020. {{cite web}}: (עזרה) Stefania will perform "LAST DANCE" for Greece!!!! Semi-final 2: The 10 songs qualified for the Grand Final Eurovision 2021 Results: Voting & Points
You Don't Know Me (שיר של בן פולדס)

You Don't Know Me הוא שמו של הסינגל המוביל מאלבום האולפן השלישי של בן פולדס, "Way to Normal". בשיר משתתפת רג'ינה ספקטור. שיר זה הוא גם השיר הרביעי באלבומו של פולדס "Stems and Seeds". בן פולס התקשר לרג'ינה ספקטור וביקש שהיא תיקח חלק בהקלטת השיר. בריאיון ברולינג סטון הוא הסביר: "פשוט התקשרתי אליה וקמנו ועשינו את זה. היה לי חלק שרציתי שהיא תשיר אותו, אבל היא הוסיפה המון. יש דברים שפשוט יצאו מהפה שלה שלא היו בתוכנית, וזה נהדר. זה די מה שרציתי. האקורדים של השיר היו כל כך פשוטים שלא היה הרבה מקום לזה, אבל היא אחת מאותם אנשים מוכשרים. כשהיא עובדת זה טוב מפחיד. היא פשוט כולה כישרון". את הוידאו קליפ הרשמי לשיר "You Don't Know Me" ביים הצמד הקומי טים & אריק, והוא מציג את השניים כזוג אומלל. צילומים אלו משולבים בין הצילומים בהם נראים בן פולדס, המתופף סם סמית' והבסיסט ג'ארד ריינולדס מנגנים על הדשא מחוץ לביתם של הזוג. רג'ינה ספקטור עצמה לא השתתפה בצילומי הווידאו קליפ, אם כי ניתן לראות בו צילום סטילס שלה, בחדר המגורים. בווידאו קליפ מופיע גם ג'וש גרובן. הסינגל נכלל ב-"Wish You Were Here", פרק ה-11 של העונה ה-5 של הסדרה המצליחה "האנטומיה של גריי" של רשת ABC. בינואר 2015 השיר הופיע בפרסומת של Nationwide Insurance, חברת ביטוח אמריקאית. "You Don't Know Me" ‏ - (3:12 דקות) "Hiroshima (B B B Benny Hit His Head)" ‏ - (3:37 דקות) "Brainwashed" (Non-album track) ‏ - (3:35 דקות) מידע על הסינגל "You Don't Know Me" באתר מיוזיק בריינז מידע על היצירה "You Don't Know Me" באתר Discogs סרטון השיר "You Don't Know Me" באתר יוטיוב Downs, David (13 באוגוסט 2008). "Why I Leaked It: Ben Folds Comes Clean About His Fake (And Real) New Album, "Way To Normal"". Rolling Stone. ארכיון מ-2017-11-24. נבדק ב-2008-11-29. {{cite web}}: (עזרה) "Triangle Music: New Ben Folds video - "You Don't Know Me"". Trianglemusic.blogspot.com. 2008-09-11. נבדק ב-2011-02-11.